Document ID: /roh_data/filtered/Billingualer_Corpus_interleaved-de-rm.jsonl.gz/59

This is a text translated from German to Rumantsch Grischun.
Die Aufstieghilfe für Fische beim Stauwehr in Domat/Ems wird realisiert

Der Kanton und die Kraftwerke Reichenau AG haben einen Vertrag unterzeichnet, wonach beim Stauwehr Domat/Ems eine Aufstieghilfe für Fische mit Dotierwasser-Anlage erstellt wird. In einem nächsten Schritt geht es darum, die Detailprojektierung für diese Anlage voranzutreiben. Es ist geplant, noch in diesem Jahr mit dem Bau zu beginnen. Damit wird der seit 1962 durch das Stauwehr in Domat/Ems unterbrochene freie Fischzug wiederhergestellt.

Die Kosten für die "Fischtreppe" sind auf rund fünf Mio. Franken veranschlagt. Die eine Hälfte davon übernimmt die Kraftwerke Reichenau AG, während die andere Hälfte von Bund und Kanton getragen wird als Abgeltung der nachteiligen Auswirkungen für die Fischerei, welche im Zusammenhang mit der Verlegung des Rheinbetts beim seinerzeitigen Bau der Nationalstrasse entstanden sind.

Gremium: Regierung

Quelle: dt Standeskanzlei Graubünden

Data: 06.05.1998

Agid da montar per ils peschs tar il rempar idraulic a Domat vegn realisà

Il chantun e las ovras electricas Reichenau SA han suttascrit in contract, tenor il qual i vegn construì in agid da montar per ils peschs cun in indriz d'aua dotada tar il rempar idraulic a Domat. En in proxim pass sa tracti d'accelerar la projectaziun da detagl per quest indriz. Igl è planisà da cumanzar anc quest onn cun la construcziun. Uschia daventa il viadi dals peschs puspè pussaivel suenter che quel era vegnì interrut l'onn 1962 entras il rempar idraulic a Domat.

Ils custs per "la stgala da peschs" èn calculads sin var tschintg milliuns francs. Ina mesadad dals custs surpiglia l'ovra idraulica Reichenau SA, entant che l'autra mesadad vegn surpigliada da la confederaziun e dal chantun sco cumpensaziun per ils effects negativs sin la pestga, ch'èn resultads en consequenza da la dischlocaziun dal letg dal Rain tar la construziun da la via naziunala da lez temp.

Gremi: regenza

Funtauna: rg chanzlia chantunala dal Grischun

Data: 06.05.1998